Kivistö on yksi niistä alueista, missä Vantaa on tiukentanut pysäköintinormia. 130:tä neliötä kohden riittää yksi pysäköintipaikka.

Vantaan Kivistön uuden asuinalueen asukkaat ovat kyllästyneet pysäköintiongelmiin. Pitkin talvea Kivistön alueen Facebook-ryhmässä ihmiset ovat valitelleet joko autopaikkojen pulaa tai pysäköintisakkoja, joita he ovat saaneet, kun asianmukaista paikkaa ei ole löytynyt.